Python-programmering for kommunikatører
Webinaret er til dig, der arbejder sammen med programmører og ønsker en grundlæggende forståelse for deres håndværk og et fælles sprog. Python er et af de nemmeste programmeringssprog at komme i gang med og det er samtidig blandt de mest moderne, kraftfulde og udbredte. Det bruges blandt andet til kunstig intelligens og robot-styring – men også i web-sammenhænge. Det kan endda bruges til at arbejde med almindelige Excel-ark. På dette webinar får du et indblik i programmering, så du efterfølgende kan dykke dybere på egen hånd eller kan indgå i en ligeværdig og meningsfuld dialog med programmører, IT-projektledere og andre IT-professionelle – både i kraft af det lærte, kursusmaterialet og de mange referencer, der stråler videre ud fra dette. Få grundbegreberne indenfor programmeringssproget Python på plads Tag et gratis og nyttigt programmeringsværktøj i brug Skriv dit eget lille program Et kig på best practise omkring kommentering i dit program Få overblik over Python-programmers struktur, variable, operatorer, funktioner og objekter Lær om integration til databaser og andre systemer, brug af libraries og andre centrale punkter Bliv introduceret til brugerfladedesign og lær hvordan du kommer videre indenfor dette speciale Tips og tricks til, hvordan du kommer videre på egen hånd Meget af det lærte kan nemt overføres til andre programmeringssprog, eksempelvis JavaScript, Perl og andre scripting-sprog      Webinaret afholdes af Kåre Bjørn Jensen fra Intellia. Kåre har fra en oprindelig baggrund som grafiker været på mange års rejse i web- og app-landskabet. Han forklarer teknikken med almindelige ord og sikrer, at alle kursusdeltagere er med fra start til slut. Som medlem af Kommunikation og Sprog, kan du tilgå link til webinaret her. Du kan læse mere om vores Python-kursus her